<classify> Chanzo cha picha, getty ImageManchester United wametumia 1.19bn zaidi ambayo ni rekodi kwenye uhamisho katika muongo mmoja uliopita, fedha ambazo ni nyingi kuliko ilizoziingiza kupitia mauzo ya wachezaji, kwa mujibu wa utafiti mpya.Tangu mwaka 2014, United imetumia takriban 1.67bn kununua wachezaji wapya, na kuingiza karibu 481m, inasema taasisi ya utafiti yenye makao yake makuu nchini Uswizi, CIES Football Observatory.Chelsea inashika nafasi ya pili kwa matumizi mabaya ya pauni milioni 883, wakifuatiwa na Paris St-Germain ya Ufaransa yenye pauni milioni 863.Arsenal 745m na Manchester City 732m wanakamilisha tano bora.Jumla ya vilabu 13 vya Premier League viko kwenye 20 bora.Takwimu zilizotumika katika utafiti huo ni pamoja na ada za uhamisho, mikopo ya kulipia ada na malipo yoyote ya nyongeza bila kujali kama zimelipwa.Uhamisho mkubwa na maarufu wa United ni pamoja na rekodi ya wakati huo ya Paul Pogba kwenye Ligi Kuu ya England kwa 89.5m mwaka 2016, Romelu Lukaku aliyenunuliwa kwa 75m mwaka 2017 na Harry Maguire kwa 80m mwaka 2019 - ada ambayo ni rekodi ya dunia kwa beki.Kati ya wachezaji hao watatu, ni Maguire pekee aliyesalia katika klabu hiyo, huku Lukaku akijiunga na Inter Milan kwa 74m mwaka 2019 - mauzo yao makubwa zaidi katika miaka 10 iliyopita - na Pogba akiondoka kwa uhamisho wa bure msimu huu wa joto baada ya mkataba wake kumalizika.Chelsea wametumia pesa nyingi zaidi kununua wachezaji, karibu 2.25bn, lakini wameingiza 1.37bn.The Blues wanahasara ya takriban 476m kwa 2023 - kubwa zaidi duniani - linaloakisi uwekezaji mkubwa uliofanywa na mmiliki mpya Todd Boehly tangu achukue klabu hiyo mwaka jana.Walivunja rekodi ya uhamisho England walipomsajili kiungo wa kati wa Benfica na Argentina Enzo Fernandez kwa 107m mwezi Januari, kabla ya kumleta kiungo wa Brighton wa Ecuador Moises Caicedo mwezi Agosti kwa ada ambayo inaweza kupanda hadi kufikia 115m.Kwa jumla vilabu vyote vimetumia takriban 10.6bn kwa uhamisho mwaka 2023 pekee, na kuvunja rekodi ya awali ya 8.5bn mwaka 2019 kwa karibu asilimia 25.Ligi iliyo na matumizi mabaya zaidi kwa pamoja tangu 2014 ni Ligi ya England, zaidi ya 9.5bn.Nafasi ya pili kwenye orodha hii ni Ligi Kuu ya China iliyotumia 1.14bn, ingawa vilabu vimepunguza matumizi yao katika miaka ya hivi karibuni baada ya uwekezaji mkubwa kwa wachezaji wa kigeni kati ya 2015 na 2018.Chanzo cha picha, Getty ImagesVilabu vya ligi uu ya Saudi Arabia, kwa upande wake, vimeongeza matumizi yao ya uhamisho katika kipindi cha miezi 12 iliyopita huku mamlaka ya Saudia ikishinikiza kuifanya ligi hiyo kuwa moja ya ligi zenye ushindani mkubwa zaidi duniani.Ligi hiyo ni ya tatu kwenye orodha ikiwa na matumizi mabaya ya takriban 1.13bn, na hasara ya 770m katika mwaka uliopita pekee.Ligi iliyo na matumizi makubwa zaidi mazuri ni Ligi Kuu ya Ureno, ambayo imepata faida ya karibu 1.9bn kwa uhamisho wa wachezaji.Benfica pekee wametengeneza 653m, ikijumuisha mauzo ya Fernandez kwenda Chelsea, Joao Felix kwenda Atletico Madrid kwa 113m na Darwin Nunez kwenda Liverpool kwa 85m.CIES iliundwa mnamo 2005 na inataalam katika uchanganuzi wa takwimu za mpira wa miguu.Ni taasisi ya utafiti ndani ya Kituo cha Kimataifa cha Mafunzo ya Michezo, ambacho kiliundwa mwaka wa 1995 kwa ubia kati ya shirikisho la soka duniani Fifa, Chuo Kikuu cha Neuchatel, na jiji na jimbo la Neuchatel, kaskazini magharibi mwa Uswizi.  <topic>: MICHEZO 